
Sülysáp Város Önkormányzata Képviselő-testületének

2016. november 17-én tartandó munkaterv szerinti ülésére

2. napirendhez

Tárgy: Sülysápi Hírforrás Szerkesztő Bizottságának beszámolója
Tisztelt Képviselő-testület!

A Sülysápi Hírforrás Szerkesztő Bizottságának 2015 novemberétől 2016 októberéig tartó időszakot átölelő beszámolójából tájékoztatást kaptunk a lap megjelenésének gyakoriságáról, terjedelméről, tartalmáról, gazdaságosságáról, és a szerkesztésével kapcsolatos fejleményekről, problémákról.
Meglátásom szerint a lapra továbbra is szükség van, a jelenlegi ingyenes megjelenési formában, hiszen ezzel tudjuk a lakosságot a legszélesebb körben tájékoztatni az önkormányzat munkájáról, valamint a településen zajló fejlesztésekről, eseményekről.
Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen! 

…/2016. (XI. 17.) ÖKT határozati javaslat
Sülysáp Város Önkormányzatának Képviselő-testülete elfogadja a Sülysápi Hírforrás Szerkesztő Bizottságának előző egy éves időszakról szóló beszámolóját, és megköszöni a szerkesztők áldozatos munkáját.

Határidő: azonnal
Felelős: Sülysáp Hírforrás Szerkesztő Bizottságának elnöke
Sülysáp, 2016. november 10.

Horinka László s.k.


polgármester
A Sülysápi Hírforrás című helyi lap éves beszámolója

2015. november – 2016. október
Tisztelt képviselő-testület!

A 2015-ben felállt új szerkesztőségből Pallaginé Cseri Sára nem tudta vállalni az újság főszerkesztői munkáit, ezért nyártól csak a helyesírás-ellenőrzést és a stilisztikai formázást végzi.

A Sülysápi Hírforrás szerkesztőségi tagjai: 

Zemen Pálné 
(a helytörténeti rovat vezetője),

Seprős Viktor 
(a sportrovat vezetője), 

Tarnavölgyi László 
(a kulturális rovat vezetője)

Pallaginé Cseri Sára
(korrektor). 

Állandó munkatársunk:

Tóthné Bata Beáta 
(Szent István Általános Iskola híreinek szerkesztője), 

Minkó Renáta 
(2015 szeptemberétől az újság tördelőszerkesztője).

Mivel jelenleg nincs főszerkesztőnk, valamint Minkó Renáta betegsége miatt az utóbbi hónapokban nem tud grafikai segítséget nyújtani, az újsággal kapcsolatos összes koordinációt (cikkek fogadása, rendezése, egyeztetése, hirdetések egyeztetése, kezelése, nyomdai kapcsolatok, az újság tördelése és nyomdai előkészítése) én magam végzem.

A rovatok közül a sport rovat viszonylag kevés cikket produkált, emellett viszont megjelent a helyi természetvédelmi cikksorozat, valamint a tavaszi időszakhoz hasonlóan szeretnénk a továbbiakban is vallási témájú írásokat közölni, van tervünk egyéb rovatokra is. A legnagyobb buktató a nem elkötelezett, nem kitartó rovatszerkesztők munkája, hiszen hiába van ötlet, ha nincs, aki ezt havonta néhány órában megvalósítsa, koordinálja. Ezen a téren előrelépésre lesz szükségünk, de még nem látszik, kiket tudunk majd bevonni a munkába.

Továbbra is havonta jelenik meg városunk újságja. 

12 oldalon 2 alkalommal (2016. szeptember, október), 16 oldalon 9 alkalommal (2015. novembertől 2016. augusztusig) jelent meg a Sülysápi Hírforrás. 

Általában 2-4 oldalt tesznek ki ebből az önkormányzat munkáját bemutató írások. 2-4 oldal a kulturális-helytörténeti blokk, 1-2 oldal a sporteseményeké, további 2-4 oldal van fenntartva a közéleti hírek számára, és rendszeresen értékesítünk 2-3 oldalt hirdetés céljára.

2015 novemberétől 2016 októberéig a megjelent 10 lapszámunk összesen 2 662 592 Ft-ba került. (Ez kb. 200 000 Ft-tal kevesebb, mint az előző évben úgy, hogy összesen 20 oldallal több felületen jelentünk meg az egy évvel korábbihoz képest.)

Hirdetésekből 293 985 Ft bevételünk származott. (További kb. 70 000 Ft értékű hirdetés számlázása hamarosan fog megtörténni a folytatólagos megrendelések miatt, ez kb. 20%-os növekedés.)

A terjesztést a TÁVÜSZ Kft. felügyelete alá tartozó közmunkások végzik, és minden hónapban érkezik jelzés hiányos terjesztésről. Minden esetben reagálunk a jelzésre, több esetben kiderült, hogy volt még a telephelyen újság, így tudtuk pótolni a hiányt.
Sajnos a közmunkásokkal szemben nem egyszerű szankciókkal élni, és viszonylag gyakran cserélődik az állomány, de igyekszünk figyelni a terjesztésre.

Mivel az újság ISSN azonosítóval rendelkezik, 5% ÁFA-val állítjuk elő azt. 

Sülysáp, 2016. november 10.

Köszönettel és tisztelettel:

Katus Norbert

